**Seminārs konkūrā un maršrutu sastādīšanā**

Latvijas Jātnieku federācija 2018.gada 22.-23. martā rīko semināru konkūrā un maršrutu sastādīšanā, kurā aicināti piedalīties visi interesenti. Semināru vadīs starptautiskās kategorijas maršrutu sastādītāja Svetlana Dudina (Krievija). Svetlana Dudina būs maršrutu sastādītāja LJF Ziemas čempionāta IV posmā (24.-25.marts).

Pieaicinātie lektori - starptautiskās kategorijas tiesnesis Dainis Līvmanis, starptautiskās kategorijas maršrutu sastādītājs Sergejs Šakurovs.

Seminārs bez dalības maksas.

**Laiks:** 22.-23.marts, 2018.

**Norises vieta:** sporta centrs "Kleisti", Rīga, Rātsupītes iela 4

**Mērķis**:

* Kvalifikācijas celšana nacionālās kategorijas maršrutu sastādītājiem.
* Jaunu nacionālās kategorijas maršrutu sastādītāju sertificēšana.
* Kvalifikācijas celšana konkūra treneriem un personām no reģioniem, kuras nodarbojas ar konkūra apmācību.

**Programma:**

* Galvenie maršrutu sastādīšanas uzdevumi.
* Maršrutu sastādīšanas ietekme uz konkūra attīstību nacionālajās valstīs un pasaules sportā kopumā.
* Maršrutu tehniskā specifikācija - distances, sistēmas, kategorijas (bērni, amatieri, jaunzirgi, pieaugušie, nacionālie un starptautiskie turnīri u.c.).
* Jaunākās tendences un rekomendācijas maršrutu sastādīšanā.
* Tempi, lēciena trajektorija, ātrums, šķēršļu veidi u.c.

**Pieteikšanās:**

Pieteikuma veidlapu sūtīt uz e-pastu: pieteikumi@leflatvia.lv **līdz** **10.martam**. Sīkāka informācija Kate Ansone , mob.: 29491870.

22.marts ~ no 14:00 - lekcijas maršrutu sastādītājiem, kuri vēlas iegūt sertifikātu;

23.marts - lekcijas treneriem, sportistiem, maršrutu sastādītājiem

Interesentiem būs iespēja piedalīties LJF Ziemas čempionātā IV posma maršrutu sastādītāju komandā S.Dudinas vadībā.